તેમણે જણાવ્યું કે ભારતીય પરંપરામાં પુષ્ય નક્ષત્રનું ખાસ મહત્ત્વ છે. પુષ્ય નક્ષત્રનો અર્થ થાય છે, પોષણ કરનાર અથવા તો ઊર્જા કે શક્તિ પ્રદાન કરનાર. માટે જ આ નક્ષત્ર કલ્યાણકારી અને શુભ માનવામાં આવે છે. નક્ષત્રોમાં આ પુષ્ય નક્ષત્રનો ક્રમ આઠમો છે. આ નક્ષત્રના સ્વામી ગ્રહ શનિ છે તો ગુરુ મહારાજ તેના અધિષ્ઠાતા માનવામાં આવ્યા છે. માટે જ આ દિવસે વિવિધ પ્રકારના અનુષ્ઠાન, મંત્ર-તંત્ર તથા ગ્રહોના રત્ન ધારણ કરવા માટે પણ ઉત્તમ દિવસ માનવામાં આવે છે. આ નક્ષત્રને 'તિષ્ય' અને 'અમરેજ્ય' નામથી પણ ઓળખવામાં આવે છે. દેવી-દેવતાઓનું પૂજન પણ આ દિવસે ઉત્તમ માનવામાં આવે છે.